techiaith/cofnodycynulliad_en-cy huggingface dataset:
English: Leader of the house, I'd like to follow up on a response that you gave me last week in talking about the traffic flow and safety problems on the M4 around Swansea. Now, in the last week alone, another five accidents occurred on this section of the M4, with four individuals being hospitalised and one having to be cut out of his car by the emergency services. Last week, you responded by saying that the Cabinet Secretary was looking at a variety of options and that he would update the Chamber on the issue. Following the increasing number of accidents, it's obvious that we need to take action more quickly. So, please can you give me confirmation of when exactly we'll have an opportunity to debate this in the Chamber? Thank you.
Welsh: Arweinydd y tŷ, hoffwn ddilyn lan ar yr ymateb wnaethoch chi rhoi i mi yr wythnos diwethaf wrth sôn am broblemau diogelwch a llif y drafnidiaeth ar draffordd yr M4 o amgylch Abertawe. Nawr, yn yr wythnos diwethaf yn unig, mae pum damwain arall wedi bod ar y rhan yma o'r M4, gyda phedwar unigolyn yn gorfod derbyn triniaeth yn yr ysbyty, ac un yn gorfod cael ei dorri allan o'i gar gan y gwasanaethau brys. Wythnos diwethaf, fe wnaethoch chi ymateb wrth ddweud bod yr Ysgrifennydd Cabinet yn edrych ar amrywiaeth o opsiynau a'i fod e'n mynd i ddiweddaru'r Siambr ar y mater. Yn dilyn y damweiniau cynyddol yma, mae'n amlwg bod angen gweithredu yn gynt. Felly, a allwch chi roi cadarnhad o bryd yn union y cawn ni gyfle i ddadlau'r mater yma yn y Siambr? Diolch yn fawr.
English: I share Dai Lloyd's concern about that stretch of the M4. I drive there very frequently myself, and there are clearly issues. As I said to the Chamber when he raised it last week - it's no less important this time - I will be making sure that the Cabinet Secretary does update the Chamber. I'm afraid I don't have an exact answer, but I will be impressing upon him the urgency of the situation.
Welsh: Rwy'n rhannu pryder Dai Lloyd am y rhan honno o'r M4. Rwy'n gyrru yno'n aml iawn fy hun, ac mae'n amlwg bod problemau. Fel y dywedais yn y Siambr pan gododd y mater yr wythnos diwethaf - nid yw'n llai pwysig y tro hwn - byddaf yn gwneud yn siŵr bod Ysgrifennydd y Cabinet yn diweddaru'r Siambr. Yn anffodus nid oes gennyf ateb manwl, ond byddaf yn dweud wrtho pa mor argyfyngus yw'r sefyllfa.
English: Leader of the house, may I ask for a statement from the Cabinet Secretary for health on the Welsh Government decision to reject EMIS, the clinical system that provides integrated healthcare and is used by half of Welsh GP surgeries? Concerns have been raised with me that the practices have not been consulted or given a reason for this decision, other than that EMIS 'failed to reach standards'. That is the quote. Forcing GP surgeries to change their clinical system will cause considerable disruption and add to the already immense pressure they are experiencing at the moment in Wales. Could we have a statement on this issue that addresses the concerns of GP surgeries in Wales, please?
Welsh: Arweinydd y Tŷ, a gaf i ofyn am ddatganiad gan Ysgrifennydd y Cabinet dros Iechyd ar benderfyniad Llywodraeth Cymru i wrthod EMIS, y system glinigol sy'n darparu gofal iechyd integredig ac sy'n cael ei defnyddio gan hanner meddygfeydd Cymru? Mae pobl wedi dweud wrthyf i eu bod yn bryderus na fu unrhyw ymgynghori gyda'r meddygfeydd ac na roddwyd rheswm iddyn nhw dros y penderfyniad hwn, heblaw bod EMIS 'wedi methu â chyrraedd y safonau'. Dyna'r dyfyniad. Bydd gorfodi meddygfeydd i newid eu system glinigol yn tarfu mewn modd pur sylweddol ac yn ychwanegu at y pwysau aruthrol sydd eisoes arnyn nhw yng Nghymru. A gawn ni ddatganiad ynglŷn â'r mater hwn sy'n rhoi sylw i bryderon meddygfeydd yng Nghymru, os gwelwch yn dda?
English: Thank you for raising that. The Cabinet Secretary has addressed this a number of times already in the Chamber. I'm sure, if the Member has very specific issues he wants to raise about it, he can raise them individually. I've also, with my digital portfolio, had a long conversation with him about the best way forward for this, and I'm in fact attending a meeting later this week about it. But if you have very specific issues, I suggest you raise them individually.
Welsh: Diolch ichi am grybwyll hynny. Mae Ysgrifennydd y Cabinet wedi rhoi sylw i hyn sawl gwaith eisoes yn y Siambr. Rwy'n siŵr, os oes gan yr Aelod agweddau penodol iawn yr hoffai eu trafod, gall wneud hynny yn unigol. Rwyf hefyd, gyda fy mhortffolio digidol, wedi cael sgwrs hir gydag ef ynglŷn â'r ffordd orau ymlaen gyda hyn mewn golwg, ac i ddweud y gwir byddaf yn mynd i gyfarfod yn ddiweddarach yr wythnos hon am hyn. Ond os oes gennych chi faterion penodol iawn, awgrymaf eich bod yn eu trafod yn unigol.
English: There were two issues I wanted to raise with the leader of the house. First of all, it's once again the public inquiry into contaminated blood, and I think that the appointment of Mr Justice Langstaff has been welcomed by the families affected and by other Members of the community. I'm very pleased that the Westminster Government has really responded to the calls of the haemophilia society in Wales and to us Members that we have a full public inquiry headed by a senior judge. So, that's great progress, but, obviously, it's taken a long time to get here. But the next question, really, is how will the voices of people from Wales be heard during the process of this inquiry, and I wondered if it would be possible to have an update about anything that the Government can do to ensure that this will happen. And the second one is about the introduction of universal credit and the problems that this is going to have for tenants in particular. I've only recently become aware that the new system will mean that an arrears payment rate could be fixed at 20 per cent of the claimant's total personal allowance, without any consultation at all with the tenants. So, I wondered if it would be possible to have a debate about this with the housing Minister to see if we could address this particular issue.
Welsh: Roedd dau fater yr oedd arnaf eisiau holi arweinydd y tŷ yn eu cylch. Yn gyntaf oll, unwaith eto yr ymchwiliad cyhoeddus i waed halogedig, ac rwy'n credu bod y teuluoedd yr effeithiwyd arnyn nhw ac Aelodau eraill o'r gymuned yn croesawu penodiad Mr Ustus Langstaff. Rwy'n falch iawn bod Llywodraeth San Steffan wedi ymateb mewn difrif i alwadau y Gymdeithas Hemoffilia yng Nghymru ac i ni Aelodau ein bod yn cael ymchwiliad cyhoeddus llawn dan arweiniad uwch farnwr. Felly, mae hynny'n gynnydd mawr, ond, yn amlwg, cymerodd amser hir i wireddu hyn. Ond y cwestiwn nesaf, mewn gwirionedd, yw sut y caiff lleisiau pobl Cymru eu clywed yn ystod proses yr ymchwiliad hwn. Tybed a fyddai modd cael diweddariad ynglŷn ag unrhyw beth y gall y Llywodraeth ei wneud i sicrhau y bydd hyn yn digwydd. A'r ail fater yw hwnnw ynghylch cyflwyno credyd cynhwysol a'r problemau y mae hyn yn mynd i'w achosi i denantiaid yn benodol. Dim ond yn ddiweddar y cefais ar ddeall y bydd y system newydd yn golygu y byddai modd gosod cyfradd talu ôl-ddyledion ar 20 y cant o gyfanswm lwfans personol yr hawlydd, heb unrhyw ymgynghori o gwbl gyda'r tenantiaid. Felly, tybed a fyddai'n bosib gwyntyllu hyn gyda'r Gweinidog dros dai i weld a allwn ni fynd i'r afael â'r mater penodol hwn.
English: On the first one, I think we all very much welcome the moving forward of the inquiry, and I want to pay tribute to Julie Morgan for her tireless campaigning in this regard for her constituents, and we're all very relieved that a senior judge has been appointed and that the inquiry is going to go forward. The Cabinet Secretary is indicating to me - . He's reminding, me, in fact, of something I ought to know, which is that he's making a statement on this the week we're back after the half term recess, so it's very imminent. In terms of universal credit, I think there are a large number of issues about the universal credit roll-out that are alarming. I myself met with a jobcentre in Swansea last Friday and was really alarmed at some of the stories I was hearing. So, I think it's a little bit of a wider issue. I think we'll have a discussion with Cabinet colleagues about bringing a debate forward on that, because I think there is a much wider issue than just the housing issue, but the Member was right to raise it.
Welsh: Ynglŷn â'r mater cyntaf, rwy'n credu ein bod ni i gyd yn croesawu'r cynnydd o ran yr ymchwiliad, a hoffwn i dalu teyrnged i Julie Morgan am ei hymgyrchu diflino yn y cyswllt hwn ar ran ei hetholwyr, ac mae pob un ohonom yn falch iawn bod uwch farnwr wedi ei benodi ac y bydd ymchwiliad. Mae Ysgrifennydd y Cabinet yn tynnu fy sylw i - . Mae'n fy atgoffa, mewn gwirionedd, am rywbeth y dylwn i ei wybod, sef ei fod yn gwneud datganiad am hyn yr wythnos yr ydym ni'n dychwelyd ar ôl y gwyliau hanner tymor, felly mae hynny ar fin digwydd. O ran credyd cynhwysol, rwy'n credu bod sawl agwedd frawychus iawn ynghylch cyflwyno'r credyd cynhwysol. Ymwelais â chanolfan byd gwaith yn Abertawe ddydd Gwener diwethaf, ac roeddwn i'n wir wedi dychryn o glywed rhai o'r straeon. Felly, rwy'n credu ei bod yn fater ychydig bach yn ehangach. Rwy'n credu y byddwn yn trafod gyda chydweithwyr yn y Cabinet ynghylch cynnal dadl ar hynny, oherwydd rwy'n credu bod yna fater ehangach o lawer na'r mater tai yn unig, ond roedd yr Aelod yn iawn i gyfeirio at hynny.
English: The next item, therefore, is a statement by the Cabinet Secretary for Finance on the tax policy work plan for 2018, including new taxes, and I call on the Cabinet Secretary to make his statement - Mark Drakeford.
Welsh: Yr eitem nesaf, felly, yw'r datganiad gan Ysgrifennydd y Cabinet dros Gyllid ar gynllun gwaith polisi treth 2018, gan gynnwys trethi newydd, ac rydw i'n galw ar yr Ysgrifennydd Cabinet i wneud ei ddatganiad - Mark Drakeford.
English: I thank Simon Thomas very much for those questions, and I thank him for Plaid Cymru's support for testing the new system that we have, and to keep an eye on the vacant land tax and how we use that to test the new system. On the one question that Simon Thomas raised on that tax, in Ireland, the tax goes to every person and authority responsible for the vacant land, whether it's in the Government's hands or the local government's hands or anything else in the public sector, because what they say is, if the local authority, for example, isn't doing its work to use the land, where they've been given the permissions and so on to develop that land, well, they're in the same position as any other individual. Now, I'll be going to Ireland, hopefully, next week, and I hope there will be an opportunity for me to meet with those people responsible for that tax once again, and be able to drill down in greater detail on issues such as the question that Simon Thomas posed this afternoon. To turn to the questions on the written statement, of course, many of the taxes that we're talking about will have an impact on behaviour rather than on revenue raising. That is true of the vacant land tax, because what they say in Ireland is that they don't expect to generate a great deal of revenue, but they do wish to change the behaviour of people who are just sitting on land and not using the land for important purposes in Ireland.
Welsh: Diolch yn fawr, Simon Thomas, am y cwestiynau yna. Diolch am beth ddywedodd e am gefnogaeth Plaid Cymru i brofi'r system newydd sydd gyda ni, ac i gadw llygad ar y dreth tir gwag a sut rydym ni'n defnyddio honno i brofi y system newydd. Ar yr un cwestiwn roedd Simon Thomas yn codi ar y dreth honno, yn Iwerddon, mae'r dreth yn mynd i bob person a phob awdurdod sy'n gyfrifol am y tir gwag - y tir gwag sydd yn nwylo'r Llywodraeth ei hunan ac awdurdodau lleol ac unrhyw beth arall yn y sector cyhoeddus, achos beth maen nhw'n ddweud yw, os nad yw'r awdurdod lleol, er enghraifft, yn gwneud y gwaith i ddefnyddio'r tir, lle maen nhw wedi cael y permissions ac yn y blaen i ddatblygu'r tir, wel, maen nhw yn yr un sefyllfa ag unrhyw berson arall. Nawr, rwy'n mynd i Iwerddon, gobeithio, yr wythnos nesaf, a gobeithio y bydd cyfle i fi gwrdd gyda'r bobl sy'n gyfrifol am y dreth yna unwaith eto a mynd yn fwy manwl gyda nhw ar y pethau, fel y pethau yn y cwestiwn y mae Simon Thomas wedi'i godi y prynhawn yma. A throi at y cwestiynau ar y datganiad ysgrifenedig, wrth gwrs, mae lot o'r trethi rydym yn siarad amdanynt yn mynd i gael effaith ar ymddygiad yn fwy na chodi arian. Mae hynny'n wir am dreth ar dir gwag. Beth maen nhw'n ei ddweud yn Iwerddon yw nad ydyn nhw'n disgwyl codi lot o arian, ond maen nhw eisiau newid ymddygiad pobl sy'n jest sefyll ar dir a ddim yn defnyddio y tir am bwrpasau pwysig yn yr Iwerddon.
English: I'm in a pleasant position of being able to give a broad welcome to the finance Secretary's statement today, and I applaud his measured and cautious approach to this important area of policy. He's chosen what I think possibly to be the least damaging of the options that he was facing us with, and I welcome much of the detail of the statement. I'm pleased that work is continuing on a social care levy. We've raised this in the Chamber before. We have to face up to the problems of long-term finance in this area; it would certainly be irresponsible of us on all sides of the house not to recognise that we do need to raise large sums of money in the future to pay for people to live a dignified life in old age and infirmity. I'm very, very pleased, therefore, to see that Huw Irranca-Davies has been appointed to chair an inter-ministerial group on this topic. I've always regarded him as a very fair-minded and intellectual person, if he doesn't take that as an insult - [ Laughter.] It's a complicated subject that will require a huge amount of dedicated work, and I think the right appointment has been made.
Welsh: Rwyf yn y sefyllfa braf o allu rhoi croeso gwresog i ddatganiad yr Ysgrifennydd cyllid heddiw, ac rwy'n canmol ei ymdriniaeth bwyllog a gofalus o'r maes polisi pwysig hwn. Mae wedi dewis yr hyn y credaf o bosib yw'r lleiaf niweidiol o'r dewisiadau yr oedd yn eu cyflwyno i ni, ac rwy'n croesawu llawer o fanylion y datganiad. Rwy'n falch fod gwaith yn mynd rhagddo ar ardoll gofal cymdeithasol. Rydym wedi cyfeirio at hyn yn y Siambr o'r blaen. Mae'n rhaid inni wynebu'r problemau cyllid tymor hir yn y maes hwn; byddai'n sicr yn anghyfrifol i bob un ohonom ni yn y lle hwn i beidio â chydnabod bod angen inni godi symiau mawr o arian yn y dyfodol i alluogi pobl i fyw bywyd urddasol mewn henaint a llesgedd. Rwy'n falch iawn, iawn, felly, o weld Huw Irranca-Davies yn cael ei benodi i gadeirio'r grŵp rhyng-weinidogol ar y pwnc hwn. Rwyf bob amser wedi ei ystyried yn rhywun teg ei farn a deallus, os nad yw'n cymryd hynny'n sarhad - [ Chwerthin.] Mae'n fater dyrys y bydd angen llawer iawn o waith penodedig arno, ac rwy'n credu bod y penodiad cywir wedi'i wneud.
English: We're almost out of time on this statement, but I do want to call a few more speakers, but I do need to stress the need for succinct questions now. Mark Reckless.
Welsh: Mae ein hamser ni bron ar ben ar y datganiad hwn, ond rwyf eisiau galw ychydig o siaradwyr eraill, ond mae'n rhaid i mi bwysleisio bod angen cwestiynau cryno nawr. Mark Reckless.
English: Just a few questions on the work plan in terms of local taxation. Can the Cabinet Secretary tell us whether the work that he's talking about in terms of renewing council tax is on the radical scale in terms of making the taxation burden fairer, for example, on the kind of lines that my party have proposed in the past, as well as Professor Gerry Holtham? When is that work to be published, and is it his intention to bring recommendations forward during this parliament? And in terms of the land value tax and related work, has any research been commissioned in terms of when the Cabinet Secretary intends to publish or consult on that? Does he also intend to bring recommendations forward during this Parliament? And, finally, there is a reference to the commitment to review the current devolved taxation within three to five years from April of this year. Well, which will it be? Will it be within three years or within five years? Has the Government made a decision yet?
Welsh: Jest cwpwl o gwestiynau ar y cynllun gwaith o ran trethi lleol. A ydy'r Ysgrifennydd Cabinet yn gallu dweud a ydy'r gwaith y mae e'n sôn amdano fe o ran adolygu'r dreth gyngor ar y raddfa radical o ran unioni'r baich trethiannol i'w wneud e'n decach, er enghraifft, ar y math o linellau mae fy mhlaid i wedi eu cynnig yn y gorffennol, a hefyd yr Athro Gerry Holham? Pryd mae'r gwaith yna yn mynd i gael ei gyhoeddi ac a yw e'n fwriad i ddod ag argymhellion gerbron yn ystod y Senedd hon? O ran y gwaith treth gwerth tir a'r gwaith cysylltiedig yn yr un modd, hynny yw, a oes yna ymchwil wedi cael ei gomisiynu a phryd mae'r Ysgrifennydd Cabinet yn bwriadu cyhoeddi neu ymgynghori ar hynny? Ac a yw e hefyd yn bwriadu dod ag argymhellion gerbron yn ystod y Senedd hon? Ac, yn olaf, mae yna gyfeiriad at yr ymrwymiad i adolygu'r trethi datganoledig presennol o fewn tair i bum mlynedd o fis Ebrill eleni. Wel, pa un o'r rheini fydd e? Hynny yw, o fewn tair neu o fewn pump? A ydy'r Llywodraeth wedi gwneud penderfyniad eto?
English: Diolch, Dirprwy Lywydd. Thank you, Cabinet Secretary, for your statement today. I think it's a really exciting announcement. Land banking is certainly an issue that is - very passionately expressed views on the doorsteps in Cynon Valley, and my first question in the Chamber when I was elected was actually about land banking. My question focuses around the statement you made earlier, where you said that, in Ireland, they see this as a tool for dealing with urban dereliction, and that's certainly the way that it is viewed in my constituency, that land banking leads to urban dereliction. In fact, I hosted an event on access to community spaces for the Land Trust just a few weeks ago, and they highlighted the ways in which abandoned sites that have been left in a poor condition affect their local area. Some of the things they said are that that can contribute to mental and physical ill health, anti-social behaviour and community break-up for those who live around such sites. My question to you, then, Cabinet Secretary, is: are these arguments that you yourself take on board, and are they arguments that you would seek to further as you develop the proposal and perhaps tie in to the future generations goals here in Wales?
Welsh: Diolch, Dirprwy Lywydd. Diolch i chi, Ysgrifennydd y Cabinet, am eich datganiad heddiw. Rwy'n credu ei bod yn gyhoeddiad cyffrous iawn. Mae bancio tir yn sicr yn broblem sy'n - cael ei mynegi'n gryf iawn ar lawr gwlad yng Nghwm Cynon, ac roedd fy nghwestiwn cyntaf i yn y Siambr ar ôl i mi gael fy ethol yn ymwneud â bancio tir. Mae fy nghwestiwn yn canolbwyntio ar y datganiad a wnaethoch yn gynharach, pan ddywedasoch, yn Iwerddon, maen nhw'n gweld hwn yn ddull o ymdrin â thir diffaith trefol, a dyna'n sicr sut y caiff ei weld yn fy etholaeth i, bod bancio tir yn arwain at ddiffeithwch trefol. A dweud y gwir, cynhaliais ddigwyddiad ar fynediad at fannau cymunedol ar gyfer yr Ymddiriedolaeth Tir ychydig wythnosau yn ôl, ac fe wnaethant dynnu sylw at y ffyrdd y mae safleoedd sydd wedi eu gadael mewn cyflwr gwael yn effeithio ar eu hardal leol. Rhai o'r pethau a ddywedasant oedd y gall hynny gyfrannu at salwch meddyliol a chorfforol, ymddygiad gwrthgymdeithasol a chwalu cymunedol i'r rhai sy'n byw o amgylch safleoedd o'r fath. Fy nghwestiwn i chi, felly, Ysgrifennydd y Cabinet, yw: a yw'r rhain yn ddadleuon yr ydych chi'n eu hystyried, ac a ydyn nhw'n ddadleuon y byddech yn ceisio mynd ar eu trywydd wrth i chi ddatblygu'r cynnig ac efallai yn eu cysylltu â nodau cenedlaethau'r dyfodol yma yng Nghymru?
English: Dirprwy Lywydd, I thank Vikki Howells for that question. I'm looking forward very much to working with her if we get the power to introduce a vacant land tax, because of the long-standing interest that she's had in this matter. I'm glad we're ending this discussion by going back to the usefulness of a vacant land tax in the area of urban dereliction and abandoned sites. We can all of us imagine what it must be like to be left living somewhere where, all around you, buildings are not occupied, where fly-tipping is taking place, and where there is no sense at all that the place that you live in is loved or has a positive future. And so, if we're able to use a vacant land tax to bear down on not people who have acquired land because they've got a plan for it and they're mobilising the necessary energy and effort to make that plan happen, but people who speculatively buy up places and rely on the market without any effort from themselves to see the prices rise, cash in, and leave behind them blighted lives for those who have borne the price for their actions, and if we can use a vacant land tax as part of the policy armoury we have to prevent that happening in parts of Wales, then this whole effort will have been well worth while.
Welsh: Dirprwy Lywydd, diolch i Vikki Howells am y cwestiwn hwnnw. Rwy'n edrych ymlaen at weithio gyda hi yn fawr iawn, os byddwn ni'n cael y pŵer i gyflwyno treth dir gwag, oherwydd y diddordeb hirdymor y mae wedi'i gael yn y mater hwn. Rwy'n falch ein bod yn gorffen y drafodaeth hon drwy fynd yn ôl i ddefnyddioldeb o gael treth dir gwag yn yr ardal o adfeiliedigrwydd trefol a safleoedd sydd wedi eu gadael yn wag. Gall pawb ohonom ni ddychmygu sut y mae'n teimlo gorfod byw yn rhywle lle mae, o'ch cwmpas chi, adeiladau heb eu meddiannu, lle mae tipio anghyfreithlon yn digwydd, a lle nad oes teimlad o gwbl fod cariad at y lle yr ydych yn byw ynddo na dyfodol cadarnhaol. Ac felly, os ydym ni'n gallu defnyddio treth dir gwag i drechu, nid pobl sydd wedi caffael tir oherwydd bod ganddyn nhw gynllun ar ei gyfer ac maen nhw ysgogi'r ynni angenrheidiol a'r ymdrech i wneud y cynllun hwnnw ddigwydd, ond pobl sy'n brynu lleoedd ar hap ac yn dibynnu ar y farchnad heb unrhyw ymdrech ganddyn nhw eu hunain i weld y prisiau godi, gwneud arian ohoni, a gadael ar eu hôl malltod ar fywydau i'r rhai hynny sydd wedi talu pris am eu gweithredoedd, ac os gallwn ni ddefnyddio treth dir gwag fel rhan o'r arfogaeth polisi sydd gennym ni i atal hynny rhag digwydd mewn rhannau o Gymru, yna bydd yr holl ymdrech hwn wedi bod yn werth chweil.